Document ID: 32001R2155

KOMISIJAS REGULA (EK) Nr. 2155/2001
(2001. gada 5. novembris),
ar ko groza Regulu (EK) Nr. 690/2001 par īpašiem tirgus atbalsta pasākumiem liellopu gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju1, kurā jaunākie grozījumi izdarīti ar Regulu (EK) Nr. 1512/20012, un jo īpaši tās 38. panta 2. punktu,
tā kā:
(1) Ar 5. panta 3. punktu Komisijas 2001. gada 3. aprīļa Regulā (EK) Nr. 690/2001 par īpašiem tirgus atbalsta pasākumiem liellopu gaļas nozarē3, kurā grozījumi izdarīti ar Regulu (EK) Nr. 1648/20014, noteic, ka cenu, kas pienākas izraudzītajam pretendentam, koriģē gadījumā, ja pārņemtie liemeņi neatbilst O šķirai. Beļģijā ļoti liela daļa liellopu gaļas produkcijas ietilpst E un S šķirā. Tomēr, par pamatu ņemot pašreizējās šo dzīvnieku tirgus cenas, no vienas puses, un korekcijas koeficientu, kas noteikts minētajā regulā, no otras puses, liemeņi, kas iedalīti divās minētajās šķirās, netiks piegādāti saskaņā ar programmu. Lai uzlabotu atbalsta pasākuma efektivitāti, koeficients, kas noteikts S un E šķirai IV pielikumā, jāpalielina līdz līmenim, kas labāk atspoguļo reālo tirgus situāciju.
(2) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Koeficientu "1,65", kas noteikts S un E šķirai, Regulas (EK) Nr. 690/2001 IV pielikuma 1. zemsvītras piezīmē aizstāj ar koeficientu "1,87".
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Tā attiecas uz daudzumiem, kas piešķirti 2001. gada 12. novembra izsolē un turpmākajās izsolēs.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 5. novembrī

Labels: 2
0
3
17